ক'ভিড19 পৰিস্থিতিৰ মাজতে হঠাতে বৃদ্ধি পাবলৈ ধৰিছে চুৰিৰ ঘটনা । সৰু-সুৰা চুৰিৰ ঘটনাৰ পৰা বৃহৎ চুৰিকাণ্ডলৈকে চোৰৰ দলে উপদ্ৰৱ চলাই আহিছে গাওঁ-চহৰ সকলোতে । যোৰহাটৰ বিভিন্ন প্ৰান্তত চোৰৰ দলে অভিযান চলাই একপ্ৰকাৰ সন্ত্ৰাসৰ সৃষ্টি কৰি আহিছে যদিও যোৰহাট আৰক্ষীয়ে ইটোৰ পিছত সিটো চোৰ কৰায়ত্ত কৰিবলৈ সক্ষম হৈছে ।
শেহতীয়াকৈ পুনৰ যোৰহাট আৰক্ষীৰ জালত পৰিছে এটা দুৰ্ধৰ্ষ চোৰৰ দল । আৰক্ষীয়ে পাঁচ লাখ পাঁচ হাজাৰ পাচশ টকা সহ আটক কৰিছে দুটা গভাইত চোৰক । ধৃত চোৰ দুটা হৈছে শুৱনি গাঁৱৰ মধু নাথ আৰু প্ৰণৱ হাজৰিকা ।
যোৱা তিনি আগষ্টৰ নিশা যোৰহাট নগৰৰ সমীপৰ বৰিগাঁওত সংঘটিত হৈছিল এক চঞ্চল্যকৰ চুৰি কাণ্ড । সুৰেশ শৰ্মা নামৰ ব্যৱসায়ীজনৰ ঘৰৰ গ্ৰীল ভাঙি চোৰৰ দলটোৱে চুৰি কৰি নিছিল ন লাখ বিশ হাজাৰ টকা । নিশা গৰমৰ বাবে সুৰেশ শৰ্মাই ঘৰৰ চাদত শুবলৈ যোৱাৰ সময়তে সঙঘটিত হৈছিল এই চুৰিকাণ্ড । ইয়াৰ পিছৰে পৰা যোৰহাট সদৰ আৰক্ষী আৰু ভোগদৈ আৰক্ষীয়ে চোৰ কেইটাৰ সন্ধানত তীব্ৰ অভিযান আৰম্ভ কৰিছিল । আৰু অৱশেষত সোমবাৰে পাঁচ লাখ পাঁচ হেজাৰ পাচশ টকা সহ দুই চোৰ জালত পৰে যোৰহাট আৰক্ষীৰ ।
সিদ্ধাৰ্থ শুক্লা ২০২১ চনৰ আটাইতকৈ বেছি Search কৰা Celebrity ! জানক তালিকাত কোন কোন আছে, কোহলীয়ে কি স্থান পালে ?
CNN name, logo and all associated elements ® and © 2017 Cable News Network LP, LLLP. A Time Warner Company. All rights reserved. CNN and the CNN logo are registered marks of Cable News Network, LP LLLP, displayed with permission. Use of the CNN name and/or logo on or as part of NEWS18.com does not derogate from the intellectual property rights of Cable News Network in respect of them. © Copyright Network18 Media and Investments Ltd 2016. All rights reserved.
